**Príloha č. 7 OP VaI – Popis rozdielov medzi programovým obdobím 2007 – 2013 a programovým obdobím 2014 - 2020**

**Popis základných rozdielov medzi OP Výskum a vývoj a OP Výskum a inovácie**

**Základné rozdiely medzi OP Výskum a vývoj (2007 - 2013) a OP Výskum a inovácie - časť „výskum“ - 2014 - 2020 v kompetencii MŠVVaŠ SR**

Základné principiálne rozdiely medzi OP Výskum a vývoj a OP Výskum a inovácie - časť „výskum“ budú nasledovné:

* menší počet aktivít/menší počet podporených projektov (v aktuálnom období je to skoro 500 projektov, ktoré spôsobujú internú fragmentáciu výskumnej sféry na Slovensku) a lepšia prehľadnosť a koncentrácia na priority
* dôraz na obsahové výstupy projektov (zavedenie dvojkolového výberu projektov/verejných oponentúr, statusu priebežných odborných oponentúr počas realizácie projektov s cca. ročnou frekvenciou, využívanie zahraničných expertov na hodnotenie projektov) a nie na administratívnu stránku,
* dôraz ma zapájanie sa do Európskeho výskumného priestoru, ktorý v aktuálnom programovom období absentoval,
* priame prepojenie na štátnu vednú a technickú politiku, ktoré tiež chýbalo v aktuálnom programovom období - časť OP VaI - "Výskum" je v úplnom súlade s RIS3 Stratégiou. Každá jedna navrhnutá aktivita OP VaI v časti "Výskum" reflektuje konkrétne opatrenie z RIS3 Stratégie, pričom ide o nasledovnú základnú štruktúru aktivít:
	+ pokračovanie národných projektov pod vedením CVTI SR - ktoré prispievajú k cieľom RIS3,
	+ podpora účasti projektov v Horizonte 2020 a ďalších európskych schém - komplementárne financovanie medzinárodných projektov,
	+ veľký dôraz na financovanie spoločných projektov priemyslu a akademickej sféry v oblastiach špecializácie RIS3 SK Stratégie (výskumné centrá, dlhodobé strategické výskumné programy)
	+ konsolidácia a upgrade výskumnej infraštruktúry podporenej v rámci aktuálneho obdobia (vedecké parky a pod.) - po vyhodnotení ich prvých etáp
* všetky aktivity v časti "výskum" smerujú k zníženiu fragmentácie výskumu, ako aj využitie už vybudovanej infraštruktúry v rokoch 2007 - 2013 - či už sú to opatrenia na konsolidáciu a integráciu výskumných centier podporených v aktuálnom období, alebo dlhodobé strategické výskumné programy a pod. Fragmentáciu spôsobil veľký počet centier excelentnosti - pričom tento typ projektov už nebude podporovaný v rokoch 2014 - 2020.

Súčasne MŠVVaŠ SR pripravuje ďalšie aktivity v tejto oblasti, ako napríklad:

* lepšie a komplexnejšie nastavenie pravidiel pre štátnu pomoc, aby bolo jasné, za akých podmienok sa dá infraštruktúra využivať aj na zmluvný výskum, resp. zo strany podnikateľského sektora,
* V rámci prijímateľov z verejného sektora výskumu a vývoja, mimovládneho sektora výskumu a vývoja a súkromného sektora výskumu a vývoja, ktorí majú povinnosť spolufinancovať projekty, sa uvažuje o menej rigidnom spôsobe spolufinancovania projektov (umožnenie tzv. in-kind spolufinancovania; v prípade verejných vysokých škôl odstránenie nemožnosti spolufinancovať projekty z prostriedkov na prevádzku vysokej školy a odstránenie povinnosť spolufinancovať každý jeden výdavok osobitne)
* národný katalóg infraštruktúry - aby sa zamedzilo duplicitám do budúcnosti

Tabuľka . Rozdiely medzi OP Výskum a vývoj a OP Výskum a inovácie, časť „výskum“

| **Nástroj podpory OP Výskum a vývoj 2007 - 2013** | **Nástroj OP Výskum a inovácie v kompetencii MŠVVaŠ SR** |
| --- | --- |
|
|  |
| **Národné projekty** |
| CVTI SR v aktuálnom programovom období 2007 - 2013 realizuje 6 národných projektov. V období 2014 - 2020 bude štruktúra národných projektov a ich obsahové zameranie vychádzať z dobrej praxe a konkrétnych pozitívnych prínosov v rokoch 2007 - 2013 a štruktúra národných projektov bude prehľadnejšia a obsahovo viac vyhranená. | Podpora národného systému pre transfer technológií (pokračujúca aktivita z programového obdobia 2007 – 2013) |
| Informačný systém výskumu a vývoja/prístupy do databáz pre potreby výskumných inštitúcií |
| Horizontálna IKT podpora a centrálna infraštuktúra pre inštitúcie výskumu a vývoja (pokračujúca aktivita z programového obdobia 2007 – 2013) |
| Podpora národného systému pre popularizáciu výskumu, vývoja a inovácií (pokračujúca aktivita z programového obdobia 2007 – 2013) |
| **Podpora zapájania sa do medzinárodných výskumných projektov/Európskeho výskumného priestoru** |
| V Operačnom programe Výskum a vývoj nebol uplatnený nástroj, ktorý by takýmto spôsobom priamo podporoval medzinárodné výskumné aktivity. | Synergické a komplementárne financovanie projektov schválených v rámci Horizontu 2020, Dunajskej stratégie, EITI, Eureky, Erazmus+, resp. ďalších medzinárodných programov a iniciatív |
| Financovanie tzv. „shortlisted“ projektov z Horizontu 2020 |
| Horizontálna podpora účasti Slovenskej republiky v Európskom výskumnom priestore/internacionalizácia výskumu a vývoja SR, podpora aktivít styčnej kancelárie Slovenskej republiky pre výskum a vývoj v Bruseli, vrátane podpory zintenzívnenia aktivít podporných štruktúr (národné kontaktné body), ktorých cieľom je pomôcť slovenským inštitúciám (akademickým aj súkromným) stať sa súčasťou konzorcii v Horizonte 2020 v oblastiach špecializácie RIS3 SK |
| Podpora účasti v ostatných medzinárodnych iniciatívach, ako napr. ERA-NET, Európske technologické platformy |
| Podpora zriaďovania národných technologických platforiem ako nástroja na účasť Slovenskej republiky v Európskych technologických platformách a Spoločných technologických iniciatívach |
| **Dopytové projekty - výskumné centrá rôzneho druhu, vzdelávacia infraštruktúra a projekty aplikovaného výskumu** |
| Podpora návratu špičkových slovenských vedcov ako konkrétna aktivita nebola v OP Výskum a vývoj podporovaná | Podpora návratu špičkových slovenských vedcov pôsobiacich v zahraničí prostredníctvom infraštruktúrnych grantov pre potreby slovenských vedcov pôsobiacich v zahraničí (podmienkou projektu bude návrat špičkového slovenského vedca na Slovensko, pričom projekt pokryje jeho mzdové náklady a prístrojové vybavenie/vybavenie laboratória, na ktorom bude pracovať) - možnosť kombinovať aj s Marie Skłodowska-Curie COFUND |
| V programovom období 2007 - 2013 existoval celý rad rôznorodných opatrení od menších projektov až po väčšie centrá v akademickej sfére - cca. 200 rôznych typov projektov (centrá excelentnosti; centrá transferu technológií, univerzitné vedecké parky, výskumné centrá; projekty vzdelávacej infraštruktúry; projekty modernizácie vedeckej infraštruktúry) - táto pomerne neprehľadná a fragmentovaná štruktúra podporných nástrojov bude nahradená jedným typom aktivity, ktorého cieľom bude konsolidácia a prepájanie výskumných kapacít s väčším interdisciplinárnym celkom schopným riešiť projekty v oblastiach špecializácie RIS3 SK. | Bude existovať iba jeden typ projektov pokrývajúcich v rámci každého žiadateľa celé programové obdobie 2014 - 2020 - modernizácia výskumnej infraštruktúry v rámci výskumných organizáciíí pre potreby realizácie špičkového výskumu a vzdelávania/prípravy mladých vedeckých pracovníkov a pracovníkov pre kľúčové odvetvia hospodárstva (nevyhnutný upgrade univerzitných vedeckých parkov, výskumných centier, vzdelávacej infraštruktúry pre potreby výskumu; podpora vybavenia technicky/výskumne orientovaných študijných programoch identifikovaných zo strany priemyslu ako prioritné v súlade s RIS3 SK) |
| V programovom období 2007 - 2013 OP Výskum a vývoj podporil cca. 100 priemyselných výskumných centier, v ktorých žiadateľom bol podnik a mal akademického partnera. Išlo o projekty aplikovaného výskumu a experimentálneho vývoja, o ktoré bol medzi priemyslom veľký záujem (dopyt bol 4x vyšši, ako možnosti výziev). V tomto type projektov bude MŠVVaŠ SR pokračovať aj v rokoch 2014 - 2020. | Podpora výskumu a vývoja v rámci individuálnych priemyselných výskumno-vývojových centier (priemyselný subjekt priamy príjemca NFP) s akademickým partnerom ako povinnou súčasťou projektu v oblastiach špecializácie RIS3 SK a s väzbou na FET a KET |
| V programovom období 2007 - 2013 bol aplikovaný výskum a vývoj podporovaný rôznymi typmi menších projektov - cca. 200 rôznych typov projektov - aplikovaný výskum v akademickej sfére; aplikovaný výskum v akademickej sfére v oblasti energetiky; podpora spoločných akademicko-priemyselných kompetenčných centier. V novom programovom období sa tieto rôznorodé nástroje zjednotia a bude sa využívať iba jeden integrujúci nástroj/aktivita - dlhodobé strategické výskumné programy. | Dlhodobé strategické výskumné projekty (horizont pokrývajúci celú dĺžku programového obdobia 2014 - 2020) v interdisciplinárnych oblastiach špecializácie RIS3 SK (výskumné projekty budú realizovať zmiešané konzorciá priemyselných subjektov a výskumných inštitúcií, pričom dôraz sa bude klásť na to, aby v nich aktívne participovali kapacity univerzitných vedeckých parkov, výskumných centier podporených v rámci programového obdobia 2007 - 2013) - dôraz bude kladený na podporu výskumu a vývoja s reálnymi výsledkami pre prax, menší dôraz bude na infraštruktúru, ktorá sa bude financovať len v nevyhnutnej miere ako potrebný upgrade existujúcich zariadení |

**Popis základných rozdielov medzi OP Konkurencieschopnosť a hospodársky rast a OP Výskum a inovácie**

**Základné rozdiely medzi OP Výskum a vývoj (2007 - 2013) a OP Výskum a inovácie - časť „inovácie a podpora MSP“ - 2014 - 2020 v kompetencii MH SR**

Základné principiálne rozdiely medzi OP Výskum a vývoj a OP Výskum a inovácie - časť „výskum“ budú nasledovné:

* hlavné zameranie programového obdobia 2007 - 2013 prostredníctvom OP Konkurencieschopnosť a hospodársky rast bolo definované ako "**Zvýšenie konkurencieschopnosti podnikov a služieb najmä prostredníctvom inovácií**"
* hlavné zameranie programového obdobia 2014 - 2020 prostredníctvom OP Výskum a inovácie - časť v kompetencii MH SR - je definované ako „**Podpora zvyšovania inovačnej, výskumnej a vývojovej schopnosti podnikateľského sektora s dôrazom na zvyšovanie konkurencieschopnosti MSP a podporu výskumu, vývoja a zavádzania nízkouhlíkových technológií**“
* dôraz na obsahové výstupy projektov,
* nebudú podporené niektoré aktivity z programového obdobia 2007 - 2013 - konkrétne podpora budovania zelených priemyselných parkov a revitalizácia hnedých priemyselných parkov
* priame prepojenie na štátnu inovačnú politiku prostredníctvom RIS3 SK.

Aktivity OP VaI v časti "inovácie" reflektuje konkrétne opatrenie z RIS3 Stratégie, pričom podpora MSP je braná ako horizontálna priorita tak pre oblasť inovácií (TC1), ako aj pre TC3.

V súlade s RIS3 SK budú realizované úplne nové typy aktivít s vyššou pridanou hodnotou a dôrazom na obsah, ktoré v programovom období 2007 - 2013 realizované neboli a to najmä:

* Budovanie nových a podpora existujúcich výskumných, vývojových a inovačných kapacít v podnikoch a/alebo zoskupeniach podnikov (najmä v klastroch).
* Podpora sieťovania subjektov, vrátane klastrov a klastrových iniciatív a technologických a inovačných platforiem, zapojených do výskumno-vývojových a inovačných aktivít.
* Zvyšovanie inovačnej výkonnosti formou špecializovaného poradenstva a nástrojov strategickej inteligencie a technologického predvídania.
* Aplikovaný výskum a vývoj nízkouhlíkových technológií.
* Zapájanie MSP do komunitárnych programov EÚ.
* Rozvoj alternatívnych foriem podnikania (napr. rodinného podnikania).
* Monitorovanie podnikateľského prostredia v súlade s uplatňovaním princípu „Think Small First“.
* Zvyšovanie štandardov výkonnosti a funkčnosti MSP vrátane zelenej ekonomiky.
* Poskytovanie informačných, poradenských a mentorských služieb pre rozvoj MSP.
* Tvorba nových obchodných modelov kreatívneho priemyslu

Tabuľka . Rozdiely medzi OP Konkurencieschopnosť a hospodársky rast a OP Výskum a inovácie, časť „inovácie“

| **Nástroj podpory OP Konkurencieschopnosť a hospodársky rast 2007 - 2013** | **Nástroj OP Výskum a inovácie v kompetencii MH SR** |
| --- | --- |
|
|  |
| **Podpora inovácií a technologických transferov** |
| Aktivity zamerané na modernizáciu strojov, prístrojov a zariadení. Podpora inovácií v priemysle a službách, usmernenie výsledkov výrobného výskumu do plánu, projektu, úpravy alebo návrhu nového, zmeneného alebo vylepšeného výrobku, postupu alebo služby určených na predaj alebo prenájom a ich systematické využívanie pri výrobe materiálov, zariadení, systémov, metód a postupov.Nákup inovatívnych výrobkov, strojov, prístrojov a zariadení. | Prioritná podpora bude orientovaná na podporu technologického transferu z prostredia vedecko-výskumných organizácií.Podpora medzisektorových partnerstiev a spolupráce podnikov a výskumných inštitúcií. Tvorba a podpora spoločných projektov aktérov výskumných, vývojových a inovačných procesov zameraných na zvyšovanie odborných vedomostí, technických zručností, kreativity s cieľom prenosu poznatkov medzi oblasťou vzdelávania a praxou.Podpora zavádzania inovatívnych výrobkov a služieb na trh. |
|
|
|
| **Podpora internacionalizácie MSP** |
| Služba pre MSP zameraná najmä na zvyšovanie konkurencieschopnosti ich výrobkov a služieb na zahraničných trhoch. | Vytvorenie komplexného systému pre MSP v oblasti podpory internacionalizácie, ktorý prispeje k eliminácii existujúcich bariér (vysoké náklady, neznalosť trhu, regulačné zaťaženie, nedostatočné kapacity a pod.). Vybudovanie tzv. Trade pointu, ktorý bude poskytovať komplexné informácie a služby pri internacionalizácii slovenských MSP. Zriadenie špecializovaného portálu, cez ktorý budú voľne dostupné komplexné informácie zamerané na podporu internacionalizácie MSP. |
|
| **Propagácia slovenských výrobkov v zahraničí, medzinárodná spolupráca MSP** |
| Účasť slovenských výrobcov na veľtrhoch a výstavách v SR a v zahraničí, na medzinárodných obchodných misiách a konferenciách, účasť podnikateľov na subkontraktačných veľtrhoch. | Stratégia sa významne nemení s výnimkou zvýšenia priority podpory prezentačných aktivít skupiny podnikateľov pred jednotlivcami.Účasť slovenských podnikov na prezentačných podujatiach. Tvorba prezentačných produktov a materiálov MSP určených pre zahraničné trhy, na účasť na veľtrhoch, výstavách, kooperačných stretnutiach, misiách za účelom medzinárodnej spolupráce MSP.Tvorba alternatívnych obchodných a podporných platforiem. |
| **Ochrana práv duševného vlastníctva** |
| Podpora projektov spojených s priemyselno-právnou ochranou vynálezov, úžitkových vzorov, ochranných známok a dizajnov na Slovensku a v zahraničí.Technické štúdie realizovateľnosti. | Vytvorenie mechanizmov zvyšovania povedomia o potrebe ochrany práv duševného vlastníctva, ako aj priame mechanizmy ochrany v rámci Európskeho patentového úradu. |
| **Elektronické podnikanie** |
| Vývoj a zavádzanie aplikácií elektronického obchodu. | Využívanie nástrojov elektronického podnikania MSP.  |
| **Rozvoj existujúcich MSP prostredníctvom grantov a finančných nástrojov** |
| Podpora MSP formou NFP a návratných foriem pomoci. | Stratégia sa významne nemení. Súčasťou aktivity je aj realizácia podpory MSP vo forme NFP zameraná na stimuláciu kooperácie MSP v rámci lokálnych produkčných systémov a s veľkými domácimi a nadnárodnými spoločnosťami, pričom podpora smeruje na krytie nákladov spojených s kreovaním takéhoto typu spolupráce (napr. vytvorenie lokálneho produkčného systému zavádzanie systémov riadenia kvality, auditovanie MSP pred vstupom do spolupráce s veľkým podnikom a pod.). |